
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la Societatea PIEȚE S.A. pentru aprobarea situațiilor financiare ale societății aferente anului 2022, în conformitate cu Raportul auditorului independent S.C NF TRUTH AND TRUST S.R.L

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea PIEȚE S.A. pentru aprobarea situațiilor financiare ale societății aferente anului 2022, în conformitate cu Raportul auditorului independent S.C NF TRUTH AND TRUST S.R.L;
	Având în vedere adresa Societății PIEȚE S.A. înregistrată la Primăria Municipiului Timișoara cu nr. MTM2023-014301/08.08.2023 referitoare la mandatarea reprezentanților Municipiului Timișoara pentru a aproba în Adunarea Generală a Acționarilor situațiile financiare pentru anul 2022;
	Având în vedere Decizia Consiliului de Administrație al Societății PIEȚE S.A.  nr. 50/08.08.2023 prin care au fost avizate situațiile financiare anuale ale societății pentru anul 2022, Raportul administratorilor și Raportul auditorului independent;
	Având în vedere Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Facem următoarele precizări:
Conducerea Societății este responsabilă pentru întocmirea situațiilor financiare care să ofere o imagine fidelă în conformitate cu prevederile Ordinului Ministerului Finanțelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate și Ordinului Ministerului Finanțelor Publice nr. 4268/2022 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor, precum şi pentru reglementarea unor aspecte contabile.
Potrivit adresei nr. MTM2023-014301/08.08.2023 Societatea PIEȚE S.A. solicită analiza în Consiliul Local și mandatarea reprezentanților Municipiului Timișoara în AGA pentru a exprima poziția acționarului referitor la situațiile financiare anuale la data de 31.12.2022.
În Raportul întocmit de auditorului independent S.C. NF TRUTH AND TRUST S.R.L. se menționează următoarele:
„În opinia noastră, cu excepția celor prezentate la punctele 5 și 6, situațiile financiare individuale anexate ale PIEȚE SA încheiate la 31 decembrie 2022, sunt întocmite din toate punctele de vedere semnificative, în conformitate cu reglementările contabile conforme cu Ordinul Ministrului Finanțelor Publice nr. 1802/2014 („OMFP 1802”), cu modificările ulterioare.
5. Noi nu am participat la procedura anuală de inventariere pentru exercițiul financiar încheiat la 31 decembrie 2022, deoarece am fost numiți auditori ulterior acestei date și în acest sens nu suntem în măsură să determinăm cu siguranță dacă procedura și rezultatele inventarieii nu conțin erori semnificative.
6. La 31 decembrie 2022, am constat că Societatea nu a mai procedat la reevaluarea activelor imobilizate existente în patrimoniul său, în scopul prezentării în situațiile financiare, ultima reevaluare fiind prezentată în situațiile financiare aferente anului 2014. Ordinul Ministrului Finanțelor Publice nr. 1802/2014 pentru aprobarea reglementărilor contabile conforme cu directivele europene prevede, cu referire la toate activele imobilizate, ca reevaluările să fie realizate cu suficientă regularitate, astfel încât valoarea contabilă să nu difere substanțial de cea care ar fi determinată folosind valoarea justă la data bilanțului. În lipsa unei astfel reevaluări nu am putut aplica alte proceduri pentru a determina cu siguranță dacă activele imobilizate ale Societății sunt prezentate la valoarea justă.”
	În temeiul prevederilor art. 111 alin. (2) lit. a) din Legea nr. 31/1990 privind societățile, republicată, În afară de dezbaterea altor probleme înscrise la ordinea de zi, adunarea generală este obligată: a) să discute, să aprobe sau să modifice situațiile financiare anuale, pe baza rapoartelor prezentate de consiliul de administrație, respectiv de directorat și de consiliul de supraveghere, de cenzori sau, după caz, de auditorul financiar, și să fixeze dividendul.
	În conformitate cu prevederile art. 121 din Legea nr. 31/1990 privind societățile, republicată, cu modificările și completările ulterioare, acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, cu modificările și completările ulterioare, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea PIEȚE S.A. pentru aprobarea situațiilor financiare ale societății aferente anului 2022, în conformitate cu Raportul auditorului independent S.C NF TRUTH AND TRUST S.R.L, îndeplinește condițiile pentru a fi supus dezbaterii și aprobării plenului consiliului local. 
   


Director Economic,				                              Consilier BGCMSISP,
  Steliana Stanciu				                                    Violeta Lazăr
	
	[image: C:\Users\lpetrut\Desktop\TM2023 Horizontal RO-01.jpg]
	

	
	
		


		Cod FO 53-01,ver.2 
image1.jpeg




image2.jpeg
‘ d Timisoara 2023
4 Capitala Europeana a Culturii





